Üle pika-pika aja  jõudsin oma armsasse paika jõe ääres, et kõigile sealsetele - puudele, kividele, jõekesele, vanale tammele ja keldrile - "tere" öelda. Ääretu vaikus ümberringi: lumme mattunud matkaonn ja kivikelder, hangedes sillapuud ja jõel kivide vahel lahtisulanud vesi. Suusamees on sillast üle sõitnud. Mina täna ei läinud. Hoian selle retke mõneks järgmiseks talvepäevaks, kui päike kord taevas ja valgust rohkem.